**13-րդ շաբաթ**

**Ամսաթիվ՝** —————————

**Կրթական հարթակ՝ 7-րդ**

**ՈՒսուցիչ՝** —————————————————

**Դասագիրք՝ «Մայրենի 6», Դավիթ Գյուրջինյան**

**Նախորդ դասի կրկնողություն**

**Բառագիտություն**

* **Վերհիշել հետևյալ բառերի բացատրությունները**
  + Հաղթ ——————————————
  + Բազուկ ——————————————
  + Հրեղեն ——————————————
  + Նորելուկ ——————————————
  + Ահեղ ——————————————
  + Աժդահա ——————————————
  + Ասպանդակել ——————————————
  + Զարկել ——————————————
  + ալևոր ——————————————
  + կուռ ——————————————
  + օխտը ——————————————
  + խալխ ——————————————
  + կեծկծալ ——————————————
  + գազ ——————————————
  + շողոմել ——————————————
* **Վերհիշել հետևյալ բառերի հոմանիշները**
  + Հաղթ ——————————————
  + Բազուկ ——————————————
  + Հրեղեն ——————————————
  + Նորելուկ ——————————————
  + Աժդահա ——————————————
  + ալևոր ——————————————
    - **Վերհիշել հետևյալ բառերի հականիշները**
      * Նորելուկ ——————————————
      * Աժդահա ——————————————
      * ալևոր ——————————————
      * ահեղ ——————————————
      * կուռ ——————————————

**Գրականություն- Սասունցի Դավիթ/Հովհաննես Թումանյան**

XXII

   Քընեց էն գիշեր Ձենով Օհանը։  
Գիշերն երազում երևաց ծերին՝  
Մըսրա երկընքում արև ճառագած,

Սև ամպ էր պատել Սասմա սարերին։  
  
Սաստիկ վախեցած վեր թըռավ տեղից։  
— Վա՛յ, կընի՛կ, ասավ, մի ճըրագ արա՛,  
Գընա՜ց մեր անփորձ Դավիթը ձեռից,  
Սև ամպ էր իջել Սասունի վըրա։  
  
XXIV

   Սև ձին քաշեց Ձենով Օհան,

Ձախը դըրավ ասպանդակին,  
Աջն էլ մինչև շուռ տար վըրան,  
Կանգնեց Սասմա սարի գըլխին։  
     
   Տեսավ՝ Դավթի նըժույգն անտեր  
Սարերն ընկած խըրխընջալով,  
Ներքև Մըսրա զորքը չոքած,  
Ինչպես անծեր ծըփուն մի ծով։  
  
   Օխտը գոմշի կաշի հագավ,  
Որ չըպատռի իրեն զոռից,  
Կանգնեց Օհան, ամպի նըման

Գոռաց Սասմա սարի ծերից։  
  
   — Հե՜յ-հե՜յ Դավի՜թ, ո՜րտեղ ես դու․  
Հիշի՜ր Խաչը քո աջ թևի,  
Սուրբ Տիրամոր անունը տո՜ւր,  
Ու դուրս արի լույսն արևի...  
  
   Ձենը գընաց դըմբդըմբալով՝  
Դավթի ականջն ընկավ հորում.  
— Հա՛-հա՜յ, ասավ, հորեղբայրս է,  
Սասմա սարից ինձ է գոռում։  
  
   *Ո՜վ Մարութա Աստվածածին,*

*Ո՜վ անմահ խաչ պատարագի,  
Ձե՜զ եմ կանչել,— հասե՜ք Դավթին...  
Կանչեց, տեղից ելավ ոտքի,*  
   Էնպես զարկեց ջաղացքարին՝  
Քարը եղավ հազար կըտոր,  
Կըտորները երկինք թըռան,  
Ու գընում են մինչև էսօր։  
  
   Ելավ հորից, կանգնեց ահեղ,  
Սարսափ կալավ դև Մելիքին։  
— Դավիթ ախպեր, ե՛կ դեռ էստեղ,

Սեղան նըստե՜նք, խոսենք կարգի՜ն...  
  
   — Էլ չեմ նըստիլ ես քու հացին,  
Դու տըմարդի, վախկոտ ու նենգ.  
Շո՛ւտ, զենքըդ առ, հեծիր քու ձին,  
Դո՛ւրս եկ մեյդան, կըռիվ անենք։  
  
   — Կըռիվ անենք, ասավ Մելիք,  
Իմն է միայն զարկն առաջին։  
— Քոնն է, զարկի՛ր, կանչեց Դավիթ,  
Գընաց, կեցավ դաշտի միջին։  
  
   Ելավ, կանգնեց Մըսրա-Մելիք,

Իր գուրզն առավ, հեծավ իր ձին,  
Քըշեց, գընաց մինչ Դիարբեքիր  
Ու էնտեղից եկավ կըրկին։  
  
Եկավ, զարկեց, կորավ փոշում  
Ու երերաց երկրի գունդը։  
  
— Երկիր քանդվեց կամ ժաժք եղավ,  
Ասին մարդիկ շատ աշխարքում։  
— Չէ՛, ասացին, արնի ծարավ

Հըսկաներն են իրար զարկում։  
  
— Մեռավ Դավիթ էս մի զարկից,  
Ասավ Մելիք իրեն զորքին։  
— Կենդանի՜ եմ, ամպի տակից  
Գոռաց Դավիթ Մըսրա-Մելքին։

﻿— Հա՛յ-հա՜յ, մոտիկ տեղից եկա,  
Տե՛ս, ո՜րտեղից հիմի կըգամ։  
Ու վերկացավ, կանգնեց հըսկան,  
Իր ձին հեծավ երկրորդ անգամ։  
  
   Երկրորդ անդամ քըշեց Հալաբ

Ու բաց թողեց ձին Հալաբից.  
Բուք վեր կացավ, տեղ ու տարափ,  
Արար աշխարհ դողաց թափից։  
  
   Եկավ, զարկեց․ զարկի ձենից  
Մոտիկ մարդիկ ողջ խըլացան։  
— Գընա՜ց Դավիթ Սասմա տանից,  
Գուժեց գոռոզ Մըսրա արքան։  
  
   — Կենդանի՜ եմ, կանչեց Դավիթ,  
Մին էլ արի՜— հերթն ինձ հասավ։  
— Հա՛յ-հա՜յ, մոտիկ տեղից եկա,

Կանչեց Մելիք ու վեր կացավ։  
  
   Երրորդ անգամ հեծավ իր ձին,  
Գընաց մինչև հողը Մըսրա,  
Ու էնտեղից, գուրզը ձեռին  
Քըշեց, եկավ Դավթի վըրա։  
  
   Եկավ, զարկեց բոլոր ուժով,  
Ծանըր զարկով հըսկայական,  
Փոշին ելավ Սասմա դաշտից,  
Բըռնեց երեսն արեգական։  
  
   Երեք գիշեր ու երեք օր

Փոշին կանգնեց ամպի նըման,  
Երեք գիշեր ու երեք օր  
Բոթը տըվին Դավթի մահվան։  
  
   Երբ որ անցավ երեք օրը,  
Էն ամպի պես կանգնած փոշում  
﻿Կանգնեց Դավիթ, ինչպես սարը,  
Գըրգուռ սարը մեգ-մըշուշում։  
  
   Մելի՛ք, ասավ, ո՞ւմն է հերթը։  
Սարսափ կալավ գոռ Մելիքին,  
Մահվան դողը ընկավ սիրտը

Ու տապ արավ գոռոզ հոգին։  
  
   Գընաց, խորունկ մի հոր փորեց,  
Իջավ, մըտավ վիհն էն խավար,  
Վըրեն քաշեց քառսուն կաշի  
Ու քառասուն ջաղացի քար։  
  
   Մըռընչալով ելավ տեղից  
Էն առյուծի առյուծ որդին,  
Իր ձին հեծավ ու փոթորկեց,  
Խաղաց, շողաց Թուր-Կայծակին։  
  
   Առաջ վազեց մազերն արձակ

Մելքի պառավ մայրը ջադու.  
— Դավի՛թ, մազըս ա՛ռ ոտիդ տակ,  
Էդ մի զարկը ի՛նձ բաշխիր դու։  
  
   Երկրորդ անգամ թուրը քաշեց․  
Էս անգամ էլ եկավ քուրը․  
— Դավի՛թ, եթե կուզես, կանչեց,  
Իմ սըրտին զա՛րկ երկրորդ թուրը...  
  
   Վերջին զարկի ժամը հասավ,  
Ելավ Դավիթ երրորդ անգամ.  
— Էս մի զարկն ու աստված, ասավ,

Էլ մարդ չըգա, պետք է որ տամ։  
  
Ասավ, ելավ ու փոթորկեց,  
Թըռավ, ցոլաց Դավթի հուր ձին,  
Ձին փոթորկեց, փայլատակեց  
Ու ցած իջավ Թուր-Կայծակին։  
  
   Անցավ քառսուն գոմշի կաշին,  
Անցավ քառսուն քարերը ցած,  
Միջից կըտրեց ժանտ հըրեշին,  
Օխտը գազ էլ դենը գընաց։  
  
— Կենդանի՜ եմ, մին էլ արի՜,

Գոռաց Մելիք հորի տակից։  
Դավիթ լըսեց, շատ զարմացավ  
Իրեն զարկից, Թուր-Կայծակից...  
  
— Մելի՛ք, ասավ, թա՛փ տուր մի քեզ։  
Ու թափ տըվավ Մելիքն իրեն,  
Միջից եղավ ճիշտ երկու կես,  
Մեկն ընկավ դեսն ու մյուսը դեն։  
  
   Էս որ տեսավ Մըսրա բանակ,  
Ջուր կըտըրվեց ահ ու վախից։  
Դավիթ կանչեց.— Մի՛ վախենաք,

   Դարձե՛ք եկած ճանապարհով,  
Ձեր հայրենի հողը Մըսրա.  
Բայց թե մին էլ զենք ու զոռով  
Վեր եք կացել դուք մեզ վըրա,  
  
   Հորում լինեն քառսուն գազ խոր  
Թե ջաղացի քարի տակին,—  
Կելնեն ձեր դեմ, ինչպես էսօր,

Սասմա Դավիթ, Թուր-Կայծակին։

  Էն ժամանակ աստված գիտի,  
Ով մեզանից կըլնի փոշման.  
Մե՞նք, որ կելնենք ահեղ մարտի,  
Թե՞ դուք, որ մեզ արիք դուշման...

**Հարցեր և առաջադրանքներ**

1. Նկարագրի՛ր Օհանի երազը։ Ի՞նչ էր այն նշանակում։
2. Նկարագրի՛ր Դավթի և Մելիքի մենամարտը։
3. Քննարկել, թե ինչու առաջին և երկրորդ անգամ Դավիթը չզարկեց Մելիքին։ Ինչպե՞ս է բնութագրում այդ արարքը Դավիթին։
4. Տեքստից դուրս գրի՛ր բոլոր բարբառային բառերը, արտահայտությունները և դարձվածքները և բացատրիր դրանք։

**Բառագիտություն**

**Սովորել հետևյալ բառերի բացատրությունները**

* Ճառագել-ճառագայթել
* Ճրագ արա՛-լուսավորի՛ր
* Ասպանդակ-թամբից կախված ոտնատեղ
* Նժույգ-ձի
* Գոմշի կաշի-գոմեշի կաշի
* Չոռից-չարից
* Ջաղացքար-ջրաղացի քար
* Տմարդի-անմարդկային, վախկոտ, նենգ
* A picture containing wooden

  Description automatically generatedՄեյդան-կենտրոն, մեջտող
* Կենալ-մնալ
* Գուրզ- ծանր, կլոր գլխով փայտ, որի ծայրին կային երկաթյա մեխեր և հնում օգտագործում էին որպես զենք
* Ժաժք-երկրաշարժ
* Բուք-ամպ
* Բոթ-վատ լուր
* Կալել-պատել
* Տապ արավ-ծարավեց
* Խորունկ-խորը
* Հոր-փոս
* Վիհ-փոս
* A picture containing ground, outdoor, rock, building material

  Description automatically generatedԺահր-գարշահոտ թարախ, թույն։
* **Սովորել հետևյալ բառերի հոմանիշները։**
  + Նժույգ-ձի
  + Տմարդի- վախկոտ, նենգ
  + Բոթ-վատ լուր
  + Խորունկ-խորը
  + Վիհ-փոս
* **Սովորել հետևյալ բառերի հականիշները։**
  + Ճրագ արա-լույսը մարիր
  + Բոթ-ավետիս
  + Խորունկ-սաղր
  + Ազնիվ-նենգ
  + Շողալ-խամրել

**Տնային հանձնարարություններ**

**Գրականություն- Սասունցի Դավիթ/Հովհաննես Թումանյան**

*Գլուխ XXII-XXIV ներկայացնել և վերլուծել։ Ներկայացնելու ընթացքում մեջբերել համապատասխան հատվածները հիմնավորելու համար խոսքը։*

*Դասը սովորել վերապատմել, պատասխանել դասավերջյան հարցերին։*

***Հատվածը սովորել անգիր․***

*Դարձե՛ք եկած ճանապարհով,  
Ձեր հայրենի հողը Մըսրա.  
Բայց թե մին էլ զենք ու զոռով  
Վեր եք կացել դուք մեզ վըրա,  
  
Հորում լինեն քառսուն գազ խոր  
Թե ջաղացի քարի տակին,—  
Կելնեն ձեր դեմ, ինչպես էսօր,*

*Սասմա Դավիթ, Թուր-Կայծակին։*

*Էն ժամանակ աստված գիտի,  
Ով մեզանից կըլնի փոշման.  
Մե՞նք, որ կելնենք ահեղ մարտի,  
Թե՞ դուք, որ մեզ արիք դուշման...*

**Հայոց լեզու** - **Բառակազմություն**, Մայրենի 6, էջ 83։ Դասանյութը կարդալ, սովորել պատմել, կարողանալ բացատրել և բերել օրինակներ։ Կատարել հետևյալ հանձնարարությունները․

* Դասարանում՝ 1, 3 և 7
* Տանը՝ վարժ․ 4-րդ, 5-րդ և 6-րդ։

***Բառագիտություն*** – Սովորել աշխատանքային փաթեթում նշված հոմանիշները, հականիշները և նոր բառերի բացատրությունները

***Մշակույթ****-* Ամփոփում ենք էպոս թեման։ Դավթի և Մելիքի մենամարտը։ Դիտում ենք մուլտֆիլմի վերջին հատվածը։ Քննարկում ենք։ Համեմատում ենք գրքի հետ։ <https://www.youtube.com/watch?v=d-nZIUCnkyo>։